Dalia Grybauskaitė

Dalia Grybauskaitė, n. 1956, es la presidenta de Lituània dempuèi lo 12 de julhet de 2009.

 Biografia  
Grybauskaitė nasquèt la 1 de març de 1956 dins la vila de Vílnius, qu'a aquesta epòca fasiá partida de l'Union Sovietica mas qu'es uèi lo jorn la capitala de Lituània. Estudièt l'economia a l'Universitat de Sant Petersborg, ont foguèt diplomada en 1983. Aprigondiguèt posteriorament sos estudis a l'Universitat de Moscòu, ont obtenguèt un doctorat en 1988.

 Activitat politica  
En 1990 foguèt nomenada professora de l'Institut d'Economia de Lituània, e ne venguèt directora en 1991. Aqueste an foguèt nomenada Ministra de Relacions Economicas Internacionalas de Lituània, e venguèt en 1993 Ministra dels Afars exteriors e cap de la delegacion de son país per far partida de la Zona de liure comèrci de l'Union Europèa (UE) e en 1994 foguèt nomenada ambaissadora de son país davant aquel organisme. 

Entre 1996 e 1994 foguèt ambaissadora als Estats Units d'America e entre 1999 e 2000 Ministra de las Finanças, e obtenguèt l'intrada de Lituània a la Banca Mondiala e al Fons Monetari Internacional. En 2000 foguèt nomenat tornarmai Ministra dels Afars exteriors, e menèt las negociacions bilateralas entre Lituània e l'UE per obtener l'intrada del país baltic dins aquel organisme, intrada que se produsiguèt en 2004. Entre 2001 e 2004 foguèt Ministra de Finanças, carga qu'abandonèt la 1 de mai d'aquel an per venir membre de la Comission Prodi, en essent nomenada Comissària Europèa de l'Educacion, la Formacion e la Cultura. Dins la formacion de la Comission Barroso en novembre de 2004 foguèt nomenada Comissària Europèa de Programacion Financièra e  del Budgèt, carga qu'ocupèt fins que venguèsse Presidenta de Lituània.

Categoria:President de Lituània
Categoria:Naissença en 1956